|  |  |  |  |
| --- | --- | --- | --- |
| **NIL Hovedlaget**  **Styremøte** | | **Dato: 14.09.2022** | |
| **Tidspunkt: 20.00-21.45** | |
| **Møteleder:** | Erik Cronblad Wollan | **Referent:** | Magnus Arnesen |
| **Møtedeltakere:** | Erik Cronblad Wollan, Magnus Arnesen, Hilde Drange, Kristin Gaustad, Lars Friestad, Hanne Tangen Nilsen, Øystein Nygård, Marte Bulie, Gry Stensrud, Linn Brunborg, Joacim Hafsås, Ivar Fjøsne, Arthur Undseth.  Ikke til stede: Frode Meiltoft, Finn Ove Søfting, Lasse Paulsen, Dominique Bye Ribaut, Knut Aasrud, Patrick Tørresvold, Rannveig Gravås, Joar Hugaas. | | |
| **Agenda:** | **Sak 1: Orientering fra Styreleder**  **Sak 2: Orientering fra Daglig Leder**  **Sak 3: Økonomistatus fra Kristin**  **Sak 4: Årshjul**  **Sak 5: Eventuelt** | | |
| **MØTEREFERAT:** | | | |
| **Sak nr. 1** | **Sak 1:** **Orientering fra styreleder**   * Gjennomgang av dagens temaer og kommende diskusjoner. * Møte med lederne i Nittedal Arbeiderpartiet i slutten av august. Erik og Gry hadde gode samtaler med politikerne. En av temaene var mangelen på oppfølging av Nittedalsmodellen, og måten det har påvirket politikernes forhold med idretten. Vi savner som pratet om mange ganger tidligere støtte fra kommunen og engasjement fra politikerne i Nittedal om å ikke overlate alt ansvar for idrett i nærområdet kun til oss i NIL. * 13.09 hadde vi møte i lov og utmerkelses komiteen som en innledning til høstens arbeid frem mot neste årsmøte. | | |
| **Sak nr. 2** | **Sak 2: Orientering fra Daglig Leder**   * Vi har søkt om strømstøtte for de tre månedene april-juni. Totalt vil NIL motta nesten 30 000 for disse tre månedene. Tidligere i år har vi mottatt strømstøtte for nesten 70 000 for de fire månedene desember-mars. Grunnen til større støtte tidligere er større forbruk og en måned ekstra. * Åpningsseremoni av kunstgressanlegget 28 september. Vi håper på godt oppmøte og å lage en morsom kveld for alle som kommer. Kvelden vil bestå av taler, grilling av gratis pølser, konkurranser og avsluttende kamper. Jeg har fått med Bunnpris som stiller med 400 pølser og lomper, og Sport1 som bidrar med opplegg. Mulig også Nebbenes bidrar med noe opplegg. * Det er viktig at alle grupper sørger for å ha oppdaterte lister over trenere og andre med verv i Spoortz. Det gjelder både nye personer med verv og de som ikke lenger har verv. Til nye personer med verv er det viktig med informasjon og tydelighet om at politiattester skal innhentes.  Jeg har etterspurt informasjon om fornyelse av politiattester og mottatt dette svaret: «Dersom man innehar sitt verv uten noe form for opphold så vil attesten man fremviste ved tilsettelse være gyldig så lenge personen innehar samme vervet. Dersom det er opphold av noe tid fra vervet så kan det kreves ny attest av de personene, det er da viktig at dette fremkommer av bekreftelsen for å unngå et avslag. Ved eventuelle mistanker at en som har et verv har begått et lovbrudd så kan det søkes om fornyet vandelskontroll. Les mere om fornyet vandelskontroll her: <https://www.politiet.no/tjenester/politiattest/kreve-politiattest-fornyet-vandelskontroll/> * Fra NK sine hjemmesider om aktivitetsfond:  «NIL kan søke om refusjon av inntil 2/3 av den samlede støtten/rabatten som de har tilkjent sine medlemmer med størst behov».  «NIL definerer selv hvordan de vil markedsføre muligheten for rabattert medlemsavgift internt, samt hvilke dokumentasjonskrav de ser det nødvendig å stille». «Søknadsfristene er 15. mai og 15. november».  Slik DL ser dette: Vi må skaffe oversikt over hvor mange som ikke betaler medlemsavgift og treningsavgift og hvor mye penger det utgjør. Denne summen kan vi søke om til NK Aktivitetsfond og trolig få refundert 2/3.  <https://www.nittedal.kommune.no/publisert-innhold/kultur-og-fritid/tilskuddsordninger/>  Forslag: Alle grupper etablerer en oversikt over hvem de velger å gi avslag til. Før søknadsrundene 15. mai og 15. november samler DL inn oversikten og søker til NKs aktivitetsfond om refusjon på 2/3 av de tapte inntektene.  Vi må lage en ordning og bestemme hvordan vi skal markedsføre dette: Ordning: Gruppeledere sørger for at alle gruppene internt skaffer gode rutiner for dette, med en oversikt over hvor mange dette gjelder som vi tar med til hver søknadsrunde.  Markedsføring: Daglig leder og styreleder planlegger hvordan vi skal markedsføre dette. | | |
| **Sak nr. 3** | **Sak 3: Økonomistatus fra Kristin**   * Gjennomgang av inntekter og kostnader så langt i 2022, og sammenligninger med 2021. * Gjennomgang av økonomihåndboken og enkelte ting som må gjøres ferdig før den nå i sin helhet nærmer seg ferdig. En prat for å få riktig hvordan NIL fordeler fakturereringen av medlemsavgift og treningsavgift. * I forbindelse med at Innebandygruppa skulle ha kiosksalg på cup, ble det undersøkt om NIL må mva-beregne salg fra kiosk og dermed anskaffe et mer omfattende kassasystem enn dagens ordning med betaling via vipps og terminaler. Etter å ha mottatt en skriftlig uttalelse fra skatteetaten på saken er konklusjonen at vi ikke trenger å mva-beregne dette salget da vårt kiosksalg tilfredsstiller vilkår som blant annet er salg til begrenset publikum, dugnadsbasert (ulønnet) personale og begrenset utvalg av kioskvarer. | | |
| **Sak nr. 4** | **Sak 4: Årshjul**   * Gjennomgang av viktige datoer alle må være oppmerksomme på i den kommende perioden. * Etter at vi som beskrevet ovenfor er enige om å følge tettere opp rundt kommunens aktivitetsfond, er dette viktige datoer å få inn i årshjulet. Det er to søknadsrunder i året, med frister 15. mai og 15. november. Daglig leder tar ansvar for denne og koordinerer med alle gruppeledere før hver søknadsperiode. | | |
| **Sak nr. 5** | **Sak 5: Eventuelt**   * Enighet om at DL skal sende ut en oversikt til gruppelederne over hvem i hver gruppe som ikke har betalt medlemskontingent for 2022. Gruppelederne følger opp dette videre med mål om å få flest mulig til å betale årets kontingent. * Diskusjoner rundt Nittedalsmodellen og hvordan den fungerer i praksis i dag. Enighet om at to Nittedal Kommune svikter på to viktige punkter for å hjelpe oss å drive et idrettslag, investeringsstøtte og driftsstøtte. Dette er to viktige støtteområder vi må arbeide for å forbedre. For en balansert diskusjon gikk vi også gjennom tre punkter vi mener fungerer bra ved modellen. Det er at vi får gratis halltider, ordning om lånegaranti og forskuttering av spillemidler. * Avslutningsvis ønsker vi status på fotball og ski sine prosjekter.  Fotball: Det nærmer seg ferdig og vi gjør klar for åpningsseremoni. Prosjektet skulle optimalt vært ferdig 8 august, men grunnet enkelte forsinkelser fra blant annet leverandør i sommer har utsatt ting. Økonomisk har vi god kontroll. Glad for at vi har gjort et ordentlig grunnarbeid og gjort hele prosjektet grundig denne gangen.   Ski: Planlegger å legge asfalten i uke 42. Planlegger også en åpning av anlegget og har satt ned en komite til dette. Utfordring med driften for å holde rulleskiløypa ren, ved at dette krever både riktige redskaper og mannskap for å drifte. Selve rulleskiløypa ligger an til å bli en suksess og hele skigruppa gleder seg til å få dette klart. Vi holder de små skiløperne unna veiene, og de store skiløperne virker også positive til å benytte anlegget. | | |
|  | **Neste møte: 12.10.2022** | | |